Grand Mall обяви, че затваря от 14 март заради извънредните мерки – Vnews новини Варна – новини, скандали, анализи, коментари Grand Mall обяви, че затваря от 14 март заради извънредните мерки – Vnews новини Варна
Grand Mall обяви, че затваря от 14 март заради извънредните мерки
В изпълнение на днешната заповед на министъра на здравеопазването след обявеното извънредно положение във връзка с епидемията от вирус COVID-19 мениджмънтът на Grand Mall затваря за посещение мола, съобщиха от търговския център.
Ще продължат да работят единствено изрично посочените в заповедта на министъра магазини за хранителни стоки, аптеки и дрогерии. Това са супермаркет „Булмаг“ на ниво -2, аптека „Subra“ на ниво 0 и дрогерия „DM“ на ниво 0.
Влизането към тези обекти ще става само през южните входове на мола – разположени от страната на Автогара Варна – на ниво 0 за пешеходци и на ниво -1 за автомобили.
„С грижа за своите многобройни посетители Grand Mall от 2 седмици насам работеше при специални допълнителни мерки за чистота, хигиена и дезинфекция – припомня директорът на мола Иво Генов. – Сега затваряме временно, но ще бъдем готови да отворим всички обекти, когато опасността от разпространение на вируса премине и извънредното положение бъде отменено. Препоръчваме на нашите посетители да спазват и у дома си строги хигиенни мерки, за да преминем всички успешно през това огромно изпитание.“